OPĆA BOLNICA ZABOK I

BOLNICA HRVATSKIH VETERANA

Zabok, 22.01.2025.

Ur.br.: 01-187/2-25

**Z A P I S N I K**

s 8. sjednice Upravnog vijeća Opće bolnice Zabok i bolnice hrvatskih veterana

DATUM ODRŽAVANJA: 20.01.2025. godine

VRIJEME TRAJANJA: od 16:00 sati do 17:20 sati

MJESTO ODRŽAVANJA: službene prostorije Opće bolnice Zabok i bolnice hrvatskih veterana

PRISUTNI:

Upravno vijeće Opće bolnice Zabok i bolnice hrvatskih veterana:

Petar Vrančić, dipl.oec., predsjednik

Mladen Gregurović, dipl.iur. član

Ljiljana Malogorski, dipl.iur. član

Damir Srebačić, lab. teh., član

Prof.dr.sc. Miroslav Kopjar, dr.med., član

Prim.mr.sc.Jadranka Šanjug, dr.med., spec.ginekologije i uži spec.fetalne medicine

Nikša Antica, dipl.iur., univ.mag.admin.sanit., član

Zaposlenici Opće bolnice zabok i bolnice hrvatskih veterana

Andreja Filija, dr.med., spec.pedijatrije i uži spec.neonatologije, ravnateljica

Ljiljana Ferenčak-Hursa, dipl.iur., pomoćnica ravnatelja za pravne poslove

Izv.prof.dr.sc.prim. Rajko Fureš, dr.med., spec.gin. i uži spec.gin.onkologije, zamjenik ravnateljice

PREDLOŽENI DNEVNI RED:

1. Zapisnik sa 7.sjednice Upravnog vijeća Opće bolnice Zabok i bolnice hrvatskih veterana
2. ~~Financijsko izvješće za studeni 2024. godine~~
3. Statut Opće bolnice i bolnice hrvatskih veterana Zabok
4. Zapošljavanje na neodređeno
5. Zapošljavanje na određeno
6. Nastavak radnog odnosa Đurđe Vodlošak, dr.med., spec.radiologije
7. XXVI. Izmjene i dopune Pravilnika o unutarnjem ustroju i sistematizaciji radnih mjesta u Bolnici
8. Povjerenstvo za sprečavanje i suzbijanje infekcija Opće bolnice Zabok i bolnice hrvatskih veterana
9. Povjerenstvo za kvalitetu Opće bolnice Zabok i bolnice hrvatskih veterana
10. Plan nabave  za 2025.godinu
11. Cijena obroka u Restoranu Bolnice
12. Obavijest HZZO-a o produženju ugovornog razdoblja i visini mjesečnih sredstava
13. Zapisnik o međusobnom usklađenju otvorenih stavaka
14. Donacije
15. Razno

Iz dnevnog reda briše se točka 2, gospodin Petar Vrančić iznio je pisano obrazloženje za to koje je pripremila gospođa Dubravka Bakliža.

Nakon rasprave donijete su nadalje navedene odluke.

**Točka 1. Dnevnog reda**

Glasanjem svih prisutnih ZA, donijeta je

O D L U K A

Prihvaća se Zapisnik sa 7. sjednice Upravnog vijeća Opće bolnice zabok i bolnice hrvatskih veterana.

**Točka 2. Dnevnog reda**

Glasanjem svih prisutnih ZA, donijeta je

O D L U K A

Tekst Statuta Opće bolnice Zabok i bolnice hrvatskih veterana, priložen u materijalima za 8.sjednicu Upravnog vijeća Opće bolnice Zabok i bolnice hrvatskih veterana, sadrži određene dileme vezano za pojedine odredbe Statuta (naznačene u tekstu).

Slijedom navedenog, potrebno je prije završnog definiranja teksta, Ministarstvo zdravstva RH zamoliti za pojašnjenje dilema s obzirom da je tekst Statuta izrađen po Uputama Ministarstva zdravstva RH dobivenim 18.12.2024.godine.

Nakon dobivanja očitovanja Ministarstva zdravstva RH, izradit će se završni tekst Statuta Opće bolnice Zabok i bolnice hrvatskih veterana i uputiti na Upravno vijeće Opće bolnice Zabok i bolnice hrvatskih veterana na donošenje.

**Točka 3. dnevnog reda**

Glasanjem svih prisutnih ZA, donijeta je

O D L U K A

Odobrava se zapošljavanje na neodređeno vrijeme za radna mjesta:

* Medicinska sestra – 3 izvršitelja
* Primalja – 1 izvršitelj
* Prvostupnica sestrinstva – 4 izvršitelja
* Fizioterapeutski tehničar – 1 izvršitelj.

O b r a z l o ž e n j e

Zahtjev za zapošljavanje na radnom mjestu medicinska sestra, daje se zbog prestanka radnog odnosa medicinskih sestara (Petreković,Sever), te jedan izvršitelj zbog manjka u odnosu na sistematizaciju (potrebe Odjela za neurologiju); na radnom mjestu primalje zbog prestanka radnog odnosa (Špiranec); na radnom mjestu prvostupnica sestrinstva zbog prestanka radnog odnosa dvoje radnika (Tomašković Magišta, Balagović) te dvoje zbog manjka u odnosu na sistematizaciju (potrebe djelatnosti kirurgije i interne); na radnom mjestu fizioterapeutskog tehničara zbog prestanka radnog odnosa jednog radnika (Mraz).

**Točka 4.dnevnog reda**

Glasanjem svih prisutnih ZA, donijeta je

**O D L U K A**

Odobrava se zapošljavanje na određeno vrijeme za radna mjesta:

* Medicinska sestra – 2 izvršitelja
* Prvostupnica sestrinstva – 4 izvršitelja

O b r a z l o ž e n j e

Zapošljavanje na navedenim radnim mjestima neophodno je radi dužeg odsustva postojećih zaposlenika (Vukić, Sente, Medvedec, Brajković, Šimić, Repovečki).

**Točka 5.dnevnog reda**

Jednim suzdržanim glasom te glasanjem svih ostalih prisutnih ZA, donijeta je

O D L U K A

Upravno vijeće Opće bolnice Zabok i bolnice hrvatskih veterana suglasno je s produženjem

radnog odnosa u punom radnom vremenu za zaposlenicu Đurđu Vodolšak, dr.med., spec.radiologije.

O b r a z l o ž e n j e

Na Odjelu za radiologiju sistematizirano je 11 izvršitelja u zanimanju specijalista radiologije, a trenutno su zaposlena 3 specijalista uključivo dr.Vodolšak, od kojih je jadan na pola radnog vremena.

Na specijalizaciji se nalazi osam specijalizanta od kojih se jedan vraća 2025.godine

Zaposlenici Odjela zbrinjavaju stacionarne pacijente, pacijente hitnog prijama, te ugovorene ordinacije. Rad se organizira 24 sata svakog dana.

**Točka 6.dnevnog reda**

Glasanjem svih prisutnih ZA, donijeta je

**O D L U K A**

**O XXVI. IZMJENAMA I DOPUNAMA PRAVILNIKA O UNUTARNJEM USTROJU I SISTEMATIZACIJI RADNIH MJESTA U OPĆOJ BOLNICI ZABOK I BOLNICI HRVATSKIH VETERANA**

Članak 1.

Ove XXVI. Izmjene i dopune Pravilnika o unutarnjem ustroju i sistematizaciji radnih mjesta u Općoj bolnici Zabok i bolnici hrvatskih veterana, odnose se na Pravilnik o unutarnjem ustroju i sistematizaciji radnih mjesta u Općoj bolnici Zabok i bolnici hrvatskih veterana od 21.02.2014.godine (u daljnjem tekstu: Pravilnik), te donijete I., II., III., IV., V., VI.,VII.,VIII., IX., X., XI.,XII., XIII., XIV., XV., XVI., XVII., XVIII., XIX., XX., XXI., XXII., XXIII., XXIV. I XXV. Izmjene i dopune Pravilnika o unutarnjem ustroju i sistematizaciji radnih mjesta u Općoj bolnici Zabok i bolnici hrvatskih veterana (u daljnjem tekstu: Pravilnik).

Na 42.sjednici Upravnog vijeća Bolnice, dana 26.02.2021.godine, donijet je čistopis Pravilnika, a nakon navedenog na 44.sjednici Upravnog vijeća Bolnice, dana 10.06.2021.godine, donijete su XIV.izmjene i dopune Pravilnika, na 1.konst.sjednici 12.10.2021.godine, donijete su XV. i XVI. izmjene i dopune Pravilnika, na 5.sjednici XVII. izmjene i dopune Pravilnika, na 15.sjednici XVIII. izmjene i dopune Pravilnika, na 17.sjednici XIX. Izmjene i dopune Pravilnika, na 22.sjednici XX. Izmjene i dopune, na 26.sjednici XXI.Izmjene i dopune, na 27.sjednici XXII. Izmjene i dopune, na 31.sjednici XXIII.Izmjene i dopune Pravilnika, na 32.sjednici XXIV.Izmjene i dopune, na 4.sjednici Upravnog vijeća u novom sazivu XXV.Izmjene i dopune.

Članak 2.

U privitku I. Pravilnika, pod naslovima *Odjel za transfuzijsku medicinu, Radno mjesto II.vrste, stručni prvostupnik laboratorijske dijagnostike,*  broj izvršitelja povećava se s 2 na 3.

Članak 3.

U privitku II. Pravilnika, pod naslovom *Ravnateljstvo,*  uz *Jedinicu za osiguranje i unapređenje kvalitete zdravstvene zaštite,* dodaje se naslov:

ODJEL ZA PLAN I ANALIZU

Članak 4.

Odjel za plan i analizu ima slijedeća radna mjesta za koja je potrebno ispuniti utvrđene uvjete:

1.VODITELJ ODJELA

Stručni uvjeti: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ekonomskog usmjerenja ili drugog društvenog usmjerenja (informatika i sl.).

3 godine radnog iskustva u struci.

Broj izvršitelja: 1

2. VIŠI SAVJETNIK 2

Stručni uvjeti: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ekonomskog usmjerenja ili drugog društvenog usmjerenja (informatika i sl.).

2 godine radnog iskustva u struci.

Broj izvršitelja: 1

3. VIŠI REFERENT

Stručni uvjeti: završen preddiplomski sveučilišni studij ili integrirani preddiplomski sveučilišni studij ili specijalistički stručni studij ekonomskog ili informatičkog usmjerenja.

Broj izvršitelja: 1

4. REFERENT

Stručni uvjeti: odgovarajuća srednja stručna sprema

Broj izvršitelja: 1

Članak 5.

*Opis poslova Voditelja odjela za Plan i analizu:*

-prati zakonske propise povezane s djelokrugom rada

-sudjeluje u izradi godišnjeg programa rada i financijskog plana, u suradnji s voditeljem

Odjela za financijske poslove i voditeljem Odjela za nabavu

-provodi analizu izvršenja plana na mjesečnoj, periodičnoj i godišnjoj razini, analizira

odstupanja od plana te predlaže korektivne mjere

-sudjeluje u izradi mjesečnih izvještaja o poslovanju svih djelatnosti Bolnice

-prati iznose plaća, prekovremenih sati i pripravnosti

-izrađuje izvještaje o naturalnim i financijskim pokazateljima

-sudjeluje u izradi izmjene i dopune planskih dokumenata

-prati i usmjerava izvršenje rada s HZZO-om i ostalim korisnicima

-sudjeluje u izradi cijena usluga za tržište na temelju analitičkih podloga

-po potrebi sudjeluje i inicira izradu internih procesa i procedura te samostalno predlaže i priprema opće akte za ključne procese financijskog upravljanja radi razvoja sustava unutarnjih kontrola

-izrađuje mjesečna izvješća i prezentira odgovornim osobama, izvještava ravnatelja i pomoćnike ravnatelja o ključnim pitanjima i rizicima unutar nadležnosti važnim za poslovanje Bolnice

-radi i ostale poslove po nalogu ravnatelja kome je neposredno odgovoran.

*Opis poslova višeg savjetnika 2*

-prati zakonske propise povezane s djelokrugom rada

-razvija sustav unutarnjih kontrola u suradnji s voditeljem Odjela za plan i analizu, Odjela za financije i Odjela za računovodstvo te Odjela za nabavu

-sudjeluje u izradi općih akata Bolnice

-prati i nadzire primjenu općih akata Bolnice te predlaže njihove izmjene i dopune u skladu s izmjenama zakona i drugih propisa na kojima se temelje, promjenama u poslovanju Bolnice, rezultatima vanjskih procjena te samoprocjenom sustava unutarnjih kontrola

-koordinira provođenje samoprocjene sustava unutarnjih kontrola s pomoću Izjave o fiskalnoj odgovornosti u Bolnici

-surađuje s voditeljima UJ u vezi s pitanjima i nejasnoćama o razvoju sustava unutarnjih kontrola, identificiranih rizika, efikasnosti procesa i pomaže im u njihovu rješavanju koordinira uspostavu procesa upravljanja rizicima – prikupljanje podataka o utvrđenim rizicima i njihovo evidentiranje u registar rizika uzimajući u obzir financijske učinke rizika daje preporuke i utvrđuje mjere s pomoću promjena u sustavu financijskog upravljanja i kontrole u svrhu smanjenja rizika

-izrađuje financijska i druga analitička izvješća za potrebe poslovanja sa svrhom pravodobnoga financijskog izvještavanja i praćenje rezultata poslovanja surađuje sa Središnjom harmonizacijskom jedinicom Ministarstva financija i ostalim nadležnim tijelima parafira dokumente povezane s djelokrugom rada u skladu s internim procedurama obavlja i druge poslove po nalogu voditelja Odjela za plan i analizu kojem je neposredno odgovoran

*Opis poslova višeg referenta unutar Odjela za Plan i analizu*

-sudjeluje u izradi planova poslovanja (financijski plan, plan kadrova, plan nabave i plan ulaganja)

-analizira izvršenje plana na mjesečnoj, periodičnoj i godišnjoj razini i utvrđuje odstupanja od plana te izvještava poslovodstvo i voditelje odjela

-daje smjernice voditeljima organizacijskih jedinica (mjesta troška) radi izrade godišnjih, mjesečnih planova i programa razvoja

- u suradnji s voditeljima odjela određuje limite potrošnje po organizacijskim jedinicama i prati mjesečna izvršenja

-sudjeluje u izradi cijena i kataloga usluga za tržište na temelju analitičkih podloga

- u suradnji s voditeljima odjela utvrđuje prihode i rashode po mjestima troška i mjesečno prati njihovo izvršenje u odnosu na plan

- sudjeluje u izradi plana nabave prema Zakonu o javnoj nabavi

- obavlja i druge poslove po nalogu voditelja Odjela

*Opis poslova referenta unutar Odjela za plan i analizu*

-priprema analitičke podloge za izradu planova po mjestima troška

-izrađuje statistiku za interne i eksterne potrebe

-sudjeluje u izradi cijena usluga za tržište na temelju analitičkih podloga

-prati izvršenje operativnih planova

-izrađuje operativne izvještaje po mjestima troška

-obavlja i druge poslove po nalogu nadređenog voditelja.

Članak 6.

U privitku II. Pravilnika, pod naslovom *Ravnateljstvo,* pod tč.6  *Pomoćnik ravnatelja za financijsko poslovanje,* briše se tekst „u broju izvršitelja na položaju voditelja Službe za ekonomsko administrativne poslovei umjesto tog teksta piše: „1“.

Članak 7.

Ostale odredbe Pravilnika ostaju i dalje na snazi.

**Točka 7. dnevnog reda**

Glasanjem svih prisutnih ZA, donijeta je

**O D L U K A**

Imenuju se članovi Povjerenstva za sprječavanje i suzbijanje infekcija poveznih sa zdravstvenom skrbi u Općoj bolnici Zabok i bolnici hrvatskih veterana (u daljnjem tekstu: Bolničko povjerenstvo):

1. izv.prof.RAJKO FUREŠ, dr.med., specijalist ginekologije i opstetricije, uži spec., pročelnik Službe za ginekologiju i opstetriciju, zamjenik ravnatelja

2. DANICA HORVAT, dipl.med.sestra, pomoćnica ravnatelja za sestrinstvo

3. ANICA JAGIĆ, dipl.med.sestra, medicinska sestra za kontrolu bolničkih

infekcija

4. SANDRA LJUBIČIĆ, dr.med., specijalistica infektologije

5. GORDANA POPIJAČ CESAR, dr.med., specijalistica epidemiologije

vanjski član

6. ZDRAVKO ZELIĆ, dr.med., spec.opće kirurgije, uži spec., pročelnik Službe za kirurgiju

7. MARIJANA ZADRAVEC, dr.med., specijalistica kliničke mikrobiologije,

vanjski član.

Za predsjednicu Bolničkog povjerenstva imenuje se Sandra Ljubičić, dr.med., specijalistica infektologije, a za zamjenicu Marijana Zadravec, dr.med., specijalistica kliničke mikrobiologije.

Ova Odluka se primjenjuje od dana donošenja, s kojim datumom se stavlja izvan snage Odluka o imenovanju članova Bolničkog povjerenstva od 19.12.2024. , ur.br.: 01-4792/12-24.

Obrazloženje

Primljen je zahtjev za promjenu imenovanih članova Povjerenstva za sprječavanje i suzbijanje infekcija poveznih sa zdravstvenom skrbi u Općoj bolnici Zabok i bolnici hrvatskih veterana, u smislu da se prof..dr.sc., prim. Ivan Puljiz, specijalist infektologije, kao vanjski član, više ne imenuje članom Povjerenstva, a s obzirom na činjenicu da Bolnica ima zaposlenu specijalisticu infektologije, dr.Ljubičić.

Članovi Povjerenstva postupaju sukladno odredbama Pravilnika o uvjetima i načinu obavljanja mjera za sprečavanje i suzbijanje bolničkih infekcija (NN RH 85/12), članak 23 i 25 Pravilnika koji se nadalje navode, uvažavajući i druge važeće propise.

Izvadak iz Pravilnika o uvjetima i načinu obavljanja mjera za sprječavanje i suzbijanje bolničkih infekcija :

Članak 23.

*Članove Bolničkog povjerenstva čine:*

*– ravnatelj ili njegov pomoćnik za medicinske poslove;*

*– glavna sestra ustanove;*

*– doktor medicine za kontrolu bolničkih infekcija (Bolnička ustanova s više od 1000 bolesničkih kreveta treba imati zaposlenog jednog doktora medicine za kontrolu bolničkih infekcija u punom radnom vremenu, članak 26 Pravilnika),.*

*– doktor medicine specijalist mikrobiolog (ako nije ujedno i liječnik za kontrolu bolničkih infekcija);*

*– doktor medicine specijalist infektolog (ako nije ujedno i liječnik za kontrolu bolničkih infekcija);*

*– doktor medicine specijalist epidemiolog (ako nije ujedno i liječnik za kontrolu bolničkih infekcija);*

*– medicinska sestra-medicinski tehničar za kontrolu bolničkih infekcija.*

*Prema potrebi članovi Bolničkog povjerenstva mogu biti i:*

*– predsjednik bolničkog povjerenstva za kvalitetu;*

*– predsjednik bolničkog povjerenstva za lijekove odnosno potpovjerenstva za antibiotike;*

*– predstavnici bolničkih odjela i zavoda (kirurgija, ginekologija, interna medicina, pedijatrija i drugih po potrebi);*

*– specijalist anesteziologije i intenzivnog liječenja, odnosno specijalisti drugih specijalnosti te drugi zdravstveni radnici.*

*Ako obveznik provođenja mjera nema zaposlene zdravstvene radnike određene specijalnosti (mikrobiolog, epidemiolog, infektolog), Upravno vijeće ustanove mora za člana Bolničkog povjerenstva imenovati zdravstvenog radnika zaposlenog u drugoj zdravstvenoj ustanovi uz prethodnu suglasnost zdravstvenog radnika i ravnatelja zdravstvene ustanove u kojoj je zaposlen.*

Članak 25.

*Bolničko povjerenstvo odnosno Povjerenstvo pružatelja usluga socijalne skrbi radi na temelju Poslovnika o radu i obavlja sljedeće poslove:*

*1. donosi program za prevenciju i kontrolu infekcija povezanih sa zdravstvenom skrbi, godišnji plan prevencije i kontrole te utvrđuje mjere za sprečavanje i suzbijanje infekcija povezanih sa zdravstvenom skrbi;*

*2. donosi preporuke za pojedine postupke (postupnike) pri dijagnostici, njezi i liječenju pacijenta te zbrinjavanju zdravstvenih radnika nakon profesionalne ekspozicije krvi pacijenta i periodički revidira pismene preporuke;*

*3. određuje stručne prioritete u suzbijanju infekcija povezanih sa zdravstvenom skrbi prema epidemiološkoj situaciji i postupke u okviru mjera za sprečavanje i suzbijanje infekcija povezanih sa zdravstvenom skrbi;*

*4. određuje prioritete u praćenju infekcija povezanih sa zdravstvenom skrbi i analizira kretanje infekcija povezanih sa zdravstvenom skrbi;*

*5. organizira sastanak najmanje jednom godišnje sa zaposlenicima s ciljem prenošenja informacija o zaključcima sa svojih sastanaka;*

*6. podnosi godišnje izvješće o radu na praćenju, sprečavanju i suzbijanju infekcija povezanih sa zdravstvenom skrbi Upravnom vijeću ustanove, odnosno odgovarajućem tijelu upravljanja pojedinog pružatelja usluga socijalne skrbi na usvajanje i Povjerenstvu ministarstva.*

*Rad Bolničkog povjerenstva odnosno Povjerenstva pružatelja usluga socijalne skrbi odvija se na redovnim sastancima najmanje 2 puta godišnje, a po potrebi i češće ovisno o učestalosti infekcija povezanih sa zdravstvenom skrbi i epidemiološkoj situaciji.*

*Članovi Bolničkog povjerenstva odnosno Povjerenstva pružatelja usluga socijalne skrbi za svoj rad odgovorni su Upravnom vijeću ustanove, odnosno odgovarajućem tijelu upravljanja pojedinog pružitelja usluga socijalne skrbi, a za provedbu mjera za sprečavanje i suzbijanje infekcija povezanih sa zdravstvenom skrbi odgovoran je ravnatelj ustanove odnosno osoba ovlaštena za zastupanje pojedinog pružatelja usluga socijalne skrbi.*

*Izvješće o epidemiji infekcije povezane sa zdravstvenom skrbi podnosi ravnatelj ustanove odnosno osoba ovlaštena za zastupanje pojedinog pružatelja usluga socijalne skrbi ministru nadležnom za zdravstvo i ministru nadležnom za socijalnu skrb te Povjerenstvu Ministarstva. Ovisno o vrsti epidemije, izvještava se Referentni centar za epidemiologiju i Referentni centar za bolničke infekcije Ministarstva zdravlja.*

*Bolničko povjerenstvo odnosno Povjerenstvo pružatelja usluga socijalne skrbi surađuje s Povjerenstvom za lijekove zdravstvene ustanove, Epidemiološkom službom nadležnog Zavoda za javno zdravstvo, Sanitarnom inspekcijom, Povjerenstvom ministarstva, Referentnim centrom za bolničke infekcije Ministarstva zdravlja i drugim stručnim službama.*

**Točka 8. dnevnog reda**

Glasanjem svih prisutnih ZA, donijeta je

O D L U K A

Imenuju se članovi Povjerenstva za kvalitetu Opće bolnice Zabok i bolnice hrvatskih veterana:

1. Ljiljana Bakliža, stručnjak zaštite na radu II.stupnja
2. Prim.Stanko Belina, dr.med., spec.radiologije, uži spec.neuroradiologije, voditelj Odjela za radiologiju
3. Darko Brlić, stručnjak zaštite na radu I.stupnja
4. Biljana Čehulić, mag.sestrinstva, glavna sestra Operacijskog trakta
5. Ana Dimova, dr.med., spec.abdominalne kirurgije, voditeljica Odjela za kirurgiju, urologiju, ORL, oftalmologiju i optometriju, plastičnu kirurgiju
6. Ljiljana Družinec-Hršak, dr.med., spec.anesteziologije, reanimatologije i intenzivnog liječenja i intenzivne medicine,
7. Vanja Đukić, dr.med., spec.opće kirurgije, voditelj Operacijskog trakta
8. Andreja Filija, dr.med., spec.pedijatrije, uži spec.neonatologije, ravnateljica Bolnica
9. Ljiljana Ferenčak-Hursa, dipl.iur., pomoćnik ravnatelja za pravne poslove
10. Alen Friščić, mr.ph., spec. farmacijske tehnologije, voditelj Ljekarne
11. Izv.prof.dr.sc.Rajko Fureš, dr.med., spec. ginekologije i ginekološke onkologije, voditelj Službe za ginekologiju i porodništvo, zamjenik ravnatelja
12. Tamara Krušlin, bacc.med.techn., glavna sestra Odjela za anesteziologiju, reanimatologiju i intenzivno liječenje
13. Danica Horvat, mag.sestrinstva, pomoćnica ravnatelja za sestrinstvo
14. Zlatko Hucika, dr.med., spec.neurologije, voditelj Odjela za neurologiju
15. Vlatka Jadek, dr.med., spec.transfuziologije, voditeljica Odjela za transfuziologiju
16. Anica Jagić, mag.med.sestra, medicinska sestra za kontrolu bolničkih infekcija
17. Marijan Jedvaj, dr.med., spec. anesteziologije, reanimatologije i intenzivnog liječenja, voditelj Odjela za anesteziologiju, renaimatologiju i intenzivno liječenje
18. Domagoj Karađija, mag.sestrinstva, glavni tehničar Službe za kirurgiju
19. Prof.dr.sc.Miroslav Kopjar, dr.med., spec.ginekologije i opstetricije, uži spec.uroginekologije
20. Valentina Kovačić, dipl.iur., voditeljica Odjela za javnu nabavu
21. Doc.dr.sc.Bojana Kranjčec, mag.med.biochem., spec.med.biokemije, voditeljica Odjela za medicinsku biokemiju, pomoćnica ravnatelja za kvalitetu
22. Andreja Krupa, dr.med., spec.neurologije
23. Patricija Lulić, bacc.med.radiologije
24. Nikolina Majstorović, dipl. ing.preh.teh., voditeljica Odjela za prehranu
25. Neven Miškulin, dipl.polit., voditelj Odjela za opće i kadrovske poslove
26. Ninoslav Budinski, dr.med., spec.interne medicine, uži spec.gastroenterologije, pročelnik Službe za internu medicinu
27. Robert Marušić, bacc.med.radiol., glavni inženjer Odjela za radiologiju
28. Dejan Mišar, bacc.informatičar
29. doc.dr.sc.prim. Cvjetko Lež, dr.med., spec.patologije, voditelj Odjela za patologiju i citologiju
30. Sandra Ljubičić, dr.med., spec.infektologije
31. Vladimir Ovčarić, dipl.ing.stroj., voditelj Službe za tehničko uslužne djelatnosti
32. Martina Roginić, dr.med., spec.interne medicine
33. Siniša Roginić, dr.med., spec.interne medicine, uži spec.kardiologije, voditelj Odjela za kardiologiju, Služba za internu medicinu
34. Slaven Simon, dr.med., spec.opće kirurgije, uži spec.traumatologije, voditelj Odjela za traumatologiju i ortopediju, Služba za kirurgiju
35. Slaven Sente, dipl.oec., voditelj Odjela za financijske poslove
36. Maja Svetec, dr.med., spec.hitne medicine, voditeljica OBHP-a
37. Pavao Tomašković, bacc.med.-lab.dijag., glavni inženjer Medicinsko biokemijskog laboratorija
38. Ivanka Tomek, mag.sestrinstva, medicinska sestra za edukaciju i kontrolu kvalitete i zdravstvene njege
39. Anamarija Tušek, dipl.med.sestra, medicinska sestra za planirani bolnički prijem i otpust
40. Tihomir Vančina, dipl.oec., voditelj Službe za ekonomsko administrativne poslove
41. Josipa Vdović, dipl.med.sestra, glavna primalja Odjela za ginekologiju i porodništvo,
42. Tomislav Vukić, dr.med., spec.opće kirurgije, uži spec.abdominalne kirurgije, voditelj Odjela za abdominalnu kirurgiju
43. Zdravko Zelić, dr.med., spec.opće kirurgije, uži spec.abdominalne kirurgije pročelnik Službe za kirurgiju, voditelj Operacijskog odjela.

Ovom Odlukom stavlja se izvan snage Odluka ur.br.01- 5000/16-23 od 28.12.2023.godine.

O b r a z l o ž e n j e:

Ravnateljica Opće bolnice Zabok i bolnice hrvatskih veterana dao je obrazloženje potrebe promjene pojedinih članova Povjerenstva za kvalitetu, te proširenja sastava pa je sukladno odredbama važećih propisa donijeta ova Odluka.

Članovi Povjerenstva postupaju sukladno članku 39. Statuta Opće bolnice Zabok i bolnice hrvatskih veterana i članka 97 i 238 Zakona o zdravstvenoj zaštiti, koji se nadalje navode, i druge važeće propise, uvažavajući od 01.01.2019.godine odredbe Zakona o zdravstvenoj zaštiti (NN 100/2018).

*Izvadak iz Zakona o zdravstvenoj zaštiti,*

*Članak 97.*

*(1) Povjerenstvo za kvalitetu zdravstvene ustanove (u daljnjem tekstu: Povjerenstvo za kvalitetu) jest tijelo koje osigurava kontrolu kvalitete zdravstvene zaštite te osigurava provođenje propisa s područja kvalitete zdravstvene zaštite.*

*(2) Povjerenstvo za kvalitetu imenuje upravno vijeće i ima najmanje pet članova.*

*(3) U Povjerenstvu za kvalitetu moraju biti zastupljeni predstavnici svih djelatnosti.*

*(4) Sastav i broj članova Povjerenstva za kvalitetu sukladno odredbi stavka 2. ovoga članka uređuje se statutom zdravstvene ustanove.*

*(5) Povjerenstvo za kvalitetu donosi poslovnik o svom radu.*

*(6) Povjerenstvo za kvalitetu:*

*– vodi registar zdravstvene ustanove o umrlim pacijentima*

*– vodi registar zdravstvene ustanove o neželjenim ishodima liječenja sukladno propisima kojima se uređuje kvaliteta zdravstvene zaštite*

*– provodi kontrolu kvalitete medicinske dokumentacije zdravstvene ustanove.*

*(7) Povjerenstvo za kvalitetu obvezno je ravnatelju tromjesečno podnositi izvješće o svome radu.*

*Članak 238.*

*(1) Smrt svake osobe umrle u zdravstvenoj ustanovi mora pojedinačno biti analizirana na stručnom kolegiju one djelatnosti zdravstvene ustanove gdje je osoba umrla. Medicinska dokumentacija umrle osobe uz mišljenje stručnog kolegija, kao i nalaz specijalista patologije, ako je izvršena obdukcija, obvezno se dostavlja povjerenstvu za unutarnji nadzor zdravstvene ustanove najkasnije u roku od sedam dana od dana nastupa smrti.*

*(2) Povjerenstvo za kvalitetu zdravstvene ustanove obvezno je razmotriti svu pristiglu medicinsku dokumentaciju, mišljenja i nalaze iz stavka 1. ovoga članka jednom mjesečno. Zaključno mišljenje povjerenstva o smrti svake osobe pojedinačno povjerenstvo je obvezno dostaviti Ministarstvu najkasnije do konca mjeseca koji slijedi iza mjeseca u kojem je smrt nastupila.*

*(3) Sadržaj obrasca zaključnog mišljenja iz stavka 2. ovoga članka pravilnikom propisuje ministar.*

**Točka 9. dnevnog reda**

Glasanjem svih prisutnih ZA, donijeta je

**O D L U K A**

Upravno vijeće Opće bolnice Zabok i bolnice hrvatskih veterana prihvaća Plan nabave Opće bolnice Zabok i bolnice hrvatskih veterana za 2025.godinu.

Plan nabave Opće bolnice Zabok i bolnice hrvatskih veterana za 2025.godinu sastavni je dio ove Odluke.

**Točka 10. dnevnog reda**

Glasanjem svih prisutnih ZA, donijeta je

**O D L U K A**

Upravno vijeće Opće bolnice Zabok i bolnice hrvatskih veterana prihvaća prijedlog za povećanje cijene obroka u Restoranu Opće bolnice Zabok i bolnice hrvatskih veterana, sa sadašnjih 2,00 EUR-a na 4,00 EUR-a.

Primjena ove Odluke je od 01.02.2025.godine.

O b r a z l o ž e n j e

Temeljem izračuna ekonomske cijene obroka od strane Odjela za prehranu, koja sadrži:

* trošak namirnica
* trošak plaće dvoje zaposlenika: kuhar i pomoćna radnica u kuhinji
* trošak režija i amortizaciju opreme,

predloženo je povećanje ekonomske cijene obroka, koji prijedlog su članovi Upravnog vijeća jednoglasno prihvatili.

**Točka 11. dnevnog reda**

Glasanjem svih prisutnih ZA, donijeta je

**O D L U K A**

Odobrava se potpisivanje obavijesti HZZO-a o produženju ugovornog razdoblja i visini mjesečnih sredstava.

**Točka 12. dnevnog reda**

Glasanjem svih prisutnih ZA, donijeta je

**O D L U K A**

Upravno vijeće Opće bolnice Zabok i bolnice hrvatskih veterana, ravnateljici Opće bolnice Zabok i bolnice hrvatskih veterana, Andreji Filija, dr.med., spec., odobrava potpisivanje Zapisnika o međusobnom usklađenju otvorenih stavaka po programima/aktivnostima i Izvoda otvorenih stavaka za predujmove evidentirane na računu 12912 – potraživanja za predujmove na dan 31.10.2024.godine, klasa: 430-02/24-01/34, ur.br.: 338-02-04-24-02, koji se potpisuje s Hrvatskim zavodom za zdravstveno osiguranje.

Sastavni dio ove Odluke je *Obrazloženje uz Zapisnik* Voditeljice Odjela za računovodstvene poslove od 10.01.2025.godine.

**Točka 13. dnevnog reda**

Glasanjem svih prisutnih ZA, donijeta je

O D L U K A

Prihvaćaju se donacije:

1. Trgocentar d.o.o., Zabok, 50 poklon paketa za Odjel za pedijatriju
2. Moto klub Zagorski orlovi Oroslavje, toplomjer vrijednosti 88,75 EUR-a, pulsni oksimetar vrijednosti 63,07 EUR-a, tlakomjer i manžeta vrijednosti 89,87 EUR-a, termometar digitalni vrijednosti 71,98 EUR-a, TV vrijednosti 329,90 EUR-a
3. Phoenix Farmacija, Lučko, donacija 2.000,00 EUR-a u svrhu profesionalne edukacije djelatnika bolničke ljekarne.

O b r a z l o ž e n j e

Uvažavajući Upute za postupanje Ministarstva zdravlja od 19.07.2016.godine, klasa: 030-01/16-01/36, ur.br.: 534-08-1-2/1-16-01, mogućnost prihvata donacije je raspravljena na Upravnom vijeću Opće bolnice Zabok i bolnice hrvatskih veterana, te je donijeta Odluka kao u dispozitivu.

**Točka 14. dnevnog reda**

Gospodin Rajko Fureš prisutne je obavijestio da je ovaj mjesec mjesec borbe protiv raka vrata maternice te da će ginekologija sudjelovati održavajući predavanja na tu temu u nekoliko tvrtki uz prigodnu prodaju narcisa, a prikupljenim sredstvima planira se kupiti instrumentarij za bolnicu.

Zapisnik je vodila:

Martina Krznar

Petar Vrančić, dipl.oec.

predsjednik Upravnog vijeća Opće bolnice Zabok i

bolnice hrvatskih veterana